turjo4nis/wikipedia-bn-dump-20250701 huggingface dataset:
গ্রান সাবানা

লা গ্রান সাবানা (, ) ভেনেজুয়েলার দক্ষিণ-পূর্বাংশে অবস্থিত একটি অঞ্চল। এ অঞ্চলটি গুইয়ানান সাভানা নামেও পরিচিত। গুয়াইয়ানা উচ্চভূমি অঞ্চল ও বলিভার রাজ্যের দক্ষিণ-পূর্বাংশে সাভানার বিস্তৃত ঘটেছে যা ব্রাজিল ও গায়ানা সীমান্তরেখায় মিলিত হয়েছে। গ্রান সাবানার আয়তন প্রায় ১০,৮২০ বর্গ কিলোমিটার (৪,১৮০ বর্গ মাইল)। ভেনেজুয়েলার দ্বিতীয় বৃহত্তম জাতীয় উদ্যানের অংশ এটি। কেবলমাত্র পারিমা তাপিরাপেকো জাতীয় উদ্যান কানাইমার চেয়ে বৃহত্তর।

ইতিহাস 

স্থানটি বিশ্বের অন্যতম দুর্গম এলাকা হিসেবে পরিচিত ও নদী, জলপ্রপাত, জঙ্গলে ঘেরা। ব্যাপকসংখ্যক ও বিভিন্ন প্রজাতির গাছপালায় পরিপূর্ণ। ঔপনিবেশিক আমলে ভেনেজুয়েলায় প্রাকৃতিক সম্পদের হাতছানিতে এল দোরাদো উপাখ্যানের জন্ম দেয়। এরফলে দুঃসাহসী ব্যক্তি, আবিস্কারক ও বসতি স্থাপনকারীদের গভীর মনোযোগের কেন্দ্রবিন্দুতে পরিণত হয়। স্বর্ণ, মণি-মুক্তা ও অন্যান্য মূল্যবান ধন-সম্পদের দিকে আকৃষ্ট হয়ে তারা এ উপকূলভূমিতে পদার্পণ করে। কিন্তু অঞ্চলটি অত্যন্ত দুর্গম ও প্রবেশ করা বেশ দুঃসাধ্য। অদ্যাবধি খুব স্বল্পসংখ্যক লোককেই এতদাঞ্চলে দেখা গেছে।

সম্পদের বিপুল সমারোহ ও জীবতাত্ত্বিক, খনিজ এবং দক্ষিণ পূর্ব গায়ানার ভৌগোলিক অবস্থানের কারণে এ অঞ্চলকে রক্ষা করার প্রয়োজনীয়তা দেখা দেয়। ফলশ্রুতিতে ভেনেজুয়েলার সরকার অঞ্চলটিকে রক্ষা করার প্রয়োজনীয় ব্যবস্থা গ্রহণ করে। অনেক বছর পর ১২ জুন, ১৯৬২ তারিখে কানাইমাকে নির্বাহী আদেশ নং ৭৭০-এর মাধ্যমে জাতীয় উদ্যান হিসেবে ঘোষণা করা হয়।

অবদান 
বর্তমানে গ্রান সাবানা উচ্চ পর্যায়ের জীববৈচিত্র্যের অধিকারী মূল্যবান স্থান হিসেবে পরিচিত। ১৯৯৪ সালে ইউনেস্কো কানাইমা জাতীয় উদ্যানকে বিশ্ব ঐতিহ্যবাহী স্থান হিসেবে ঘোষণা করেছে। ভেনেজুয়েলা সরকারের কাছে স্থানটি অত্যন্ত উচ্চস্তরের। এছাড়াও ভেনেজুয়েলীয়দের কাছে এটি গর্বের স্থান হিসেবে বিবেচিত। প্রতি বছর হাজার হাজার পর্যটক এ স্থান পরিদর্শনে আসেন ও উদ্যানের প্রাকৃতিক সৌন্দর্য উপভোগ করেন। বিশ্বের বিভিন্ন দেশ থেকে আসা অনেক বৃত্তিধারী ও বিজ্ঞানীর আকর্ষণের কেন্দ্রস্থল এটি। ভেনেজুয়েলার মোট উদ্ভিদ প্রজাতির ৪০% এখানে রয়েছে।

ভৌগোলিক উপাদান 
এ অঞ্চলের সর্বাপেক্ষা বৃহৎ শহর হচ্ছে সান্তা এলেনা দে ইউয়ারেন। সাম্প্রতিক বছরগুলো এর অবিশ্বাস্য উন্নয়ন ঘটছে ও ত্রিশ সহস্রাধিক জনসংখ্যা রয়েছে। ১৯২৩ সালে এ অঞ্চলের হীরা উৎপাদনে আকৃষ্ট হয়ে লুকাস ফার্নান্দেজ পেনা এর গোড়াপত্তন করেন। গড় তাপমাত্রা ২৫- ২৮ ডিগ্রী সেলসিয়াস। সমুদ্রপৃষ্ঠ থেকে ৯১০ মিটির উঁচুতে এর অবস্থান। ব্রাজিল সীমান্ত থেকে ১৫ কিলোমিটার, সিউদাদ গায়ানা থেকে ৬১৫ কিলোমিটার ও কারাকাস থেকে ১,৪০০ কিলোমিটার দূরে এর অবস্থান। গ্রান সাবানার বর্তমান জনসংখ্যা প্রায় ৪৮,০০০।

তথ্যসূত্র

বহিঃসংযোগ 

  
 https://web.archive.org/web/20100829190824/http://lagransabana.travel/en
 http://www.lagransabana.com/ 
 http://www.advrider.com/forums/showthread.php?t=284936
 http://www.venezuelatuya.com/gransabana/indexeng.htm 
 https://web.archive.org/web/20120915101241/http://www.inparques.gob.ve/ (in Spanish)

চিত্রমালা 

ভেনেজুয়েলার ভূগোল
বলিভারের (রাজ্য) ভূগোল
ভেনেজুয়েলার অর্থনৈতিক অঞ্চল
সাহেবগঞ্জ জেলা

সাহেবগঞ্জ জেলা ঝাড়খণ্ডের, রাজ্যের ২৪টি জেলার একটি। জেলাটির সদরদপ্তর  ও বড় শহর সাহেবগঞ্জ। জেলাটি ঝাড়খণ্ড রাজ্যের সাঁওতাল পরগনা বিভাগের অন্তর্গত।

মহকুমা 
সাহেবগঞ্জ জেলা মোট দুটি মহকুমায় বিভক্ত যথাঃ সাহেবগঞ্জ মহকুমা এবং রাজমহল মহকুমা। মহকুমাগুলি আবার নটি সমষ্টি উন্নয়ন ব্লকে বিভক্ত যেগুলি হলো

সাহেবগঞ্জ মহকুমা 
সাহেবগঞ্জ, মান্দরো, বোরিও ও বারহাইট

রাজমহল মহকুমা 
তালঝাড়ী, রাজমহল, উদুয়া, পাথনা ও বাঢ়ারুয়া

অর্থনীতি 
সাহেবগঞ্জ জেলা অর্থনৈতিকভাবে খুব পিছিয়ে। সাহেবগঞ্জ ভারতের ২৫০টি অতি-অনুন্নত জেলাগুলির একটি।

জনসংখ্যাতত্ত্ব 
২০১১ সালে ভারতের আদমশুমারি অনুযায়ী সাহেবগঞ্জ জেলার জনসংখ্যা ১,১৫০,০৩৮ জন যা  তিমোর লেস্ট রাষ্ট্রের সমান। অথবা যুক্তরাষ্ট্রের রাষ্ট্র রোড আইল্যান্ডের সমান। জনসংখ্যার ভিত্তিতে সাহেবগঞ্জ জেলা ভারতের ৬৪০টি জেলার মধ্যে ৪০৭ম।  জেলার জনঘনত্ব । জেলার জনসংখ্যা বৃদ্ধির হার ২০০১-২০১১ পর্যন্ত ২৩.৯৬। সাহেবগঞ্জের লিঙ্গানুপাত প্রতি ১০০০ পুরুষে ৯৪৮ জন নারী এবং গড় শিক্ষার হার ৫৩.৭৩% যা ভারতের গড় শিক্ষা হার ৫৯.৫%-এর চাইতে কম।

ভাষা

সাহেবগঞ্জ জেলার সংখ্যাগরিষ্ঠ ভাষা হল বাংলা (২৮.৮৬%)। বাংলা ছাড়াও ২৬.৩৩% মানুষ হিন্দি ও ২১.৮৬% মানুষ সাঁওতালি ভাষায় কথা বলেন। এই জেলার সরকারি ভাষা হল হিন্দি।

ধর্মইসলাম ৩৮.৪৫ হিন্দু ৫২.৫৬
খ্রিষ্টান ২.৬৭ বৌদ্ধ ০.৫৮ অনন্যা ৫.৭৪

তথ্যসূত্র 

ঝাড়খণ্ডের জেলা
সাহেবগঞ্জ জেলা
ভারতের সংখ্যালঘু ঘনীভূত জেলা
তারা বাইম

তারা বাইম (), (বৈজ্ঞানিক নাম: Macrognathus aral) হচ্ছে একটি ছোট মাছ। এটি সাধারণত চলমান বা স্থিতিশীল স্বাদু পানির মাছ। এটির দৈর্ঘ্য  ।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

স্বভাব এবং আবাসস্থল
প্রজননের পর এদের ডিম সাধারণত শৈবালের উপর যুক্ত হয়ে বা জমা হয়ে থাকে।

বিস্তৃতি
তারা বাইম পাকিস্তান, ভারত, বাংলাদেশ, নেপাল এবং মায়ানমারের পাওয়া যায়।

মন্তব্য
সম্প্রতি, গবেষণার দেখা গেছে যে, প্রজাতি একবার শ্রীলংকায় প্রাপ্ত Macrognathus Aral হিসেবে বিবেচনা করা প্রজাতিটি আসলে একটি পৃথক প্রজাতি যার নাম হচ্ছে Macrognathus pentophthalmos।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
নেপালের মাছ
পাকিস্তানের মাছ
মিয়ানমারের মাছ
স্বাদু পানির মাছ
১৮০১-এ বর্ণিত মাছ
লরিয়ানো ভ্যালেনিলা ল্যাঞ্জ

লরিয়ানো ভ্যালেনিলা ল্যাঞ্জ (; জন্ম: ১০ নভেম্বর, ১৮৭০ - মৃত্যু: ১৬ নভেম্বর, ১৯৩৬) আঞ্জোয়াতোগুই রাজ্যের বার্সেলোনা এলাকায় জন্মগ্রহণকারী বিশিষ্ট ভেনেজুয়েলীয় বুদ্ধিজীবী ও সমাজবিজ্ঞানী ছিলেন। এছাড়াও গোমেজ সরকারের শাসনামলে বিশ বছরের অধিককাল কংগ্রেসের সভাপতির দায়িত্ব পালন করেছেন তিনি।

কর্মজীবন 
ভ্যালেনিলা ল্যাঞ্জ তৎকালীন স্বৈরশাসক জুয়ান ভিসেন্তে গোমেজ সরকারের অধীনে অনেকগুলো পদ দখল করেছিলেন। ১৯১৯ সালে তিনি সিজারিজমো ডেমোক্রেটিকো গ্রন্থ প্রকাশ করেন। এতে তিনি ভেনেজুয়েলীয় নাগরিকদের জন্য স্বৈরশাসনের প্রয়োজনীয়তার কথা তুলে ধরেছিলেন। তার দৃষ্টিকোণে কদিলো পদ্ধতি গণতান্ত্রিক।

১৯৩০-এর দশকে ভেনেজুয়েলার এনভয় হিসেবে ফ্রান্সে দায়িত্ব পালন করেন।

দেহাবসান 
ফ্রান্সের প্যারিসে অবস্থানকালে ১৬ নভেম্বর, ১৯৩৬ তারিখে তার দেহাবসান ঘটে। ১৮ নভেম্বর তারিখে এগলিস সেন্ট পিঁয়েরে দ্য চালটে তার শবযাত্রা অনুষ্ঠিত হয়। এতে তার সন্তান লরিয়ানো ভ্যালেনিলা ও পরিবারের অন্যান্য সদস্য উপস্থিত ছিলেন।

তথ্যসূত্র

আরও দেখুন 
 কারম্যান দ্য বার্গোস
 মারিয়া তেরেসা রুইজ
 এস্তেলা বার্নেস দ্য কারলত্তো
 এলিশিয়া মোরিও দ্য জাস্তো

বহিঃসংযোগ 
 
 Vallenllla Lanz, Laureano
 Positivism in the Venezuelan political thought
 Lauerano Vallenllla Lanz, culture and modernity in Venezuela

ভেনেজুয়েলীয় ঐতিহাসিক
১৮৭০-এ জন্ম
১৯৩৬-এ মৃত্যু
বার্সেলোনার (ভেনেজুয়েলা) ব্যক্তিত্ব
ভেনেজুয়েলীয় সমাজবিজ্ঞানী
ভেনেজুয়েলার সরকার ব্যবস্থা
ঝাড়খণ্ডের জেলার তালিকা

ভারতের, রাজ্য ঝাড়খণ্ডে বর্তমানে মোট ২৪টি জেলা আছে। এই ২৪টি জেলার মধ্যে ঝাড়খণ্ড রাজ্যটি গঠনের সময় (২০০০ সালের) ১৮টি এবং নবনির্মিত ৬টি জেলার তালিকা নিচে দেওয়া হলো।

তালিকা

গাড়োয়া
পালামৌ
লাতেহার
চাতরা 
হাজারীবাগ
কোডারমা 
গিরিডি 
রামগড়
বোকারো
ধানবাদ
লোহারদাগা
গুমলা
সিমডেগা
রাঁচি
খুঁটি
পশ্চিম সিংভূম
সরাইকেলা
পূর্ব সিংভূম
জামতাড়া
দেওঘর
দুমকা
পাকুড়
গোড্ডা 
সাহেবগঞ্জ

তথ্যসূত্র 

ভারতের জেলাসমূহের তালিকা
নাফতানি

নাফতানি বা নেফটানি বা 'নাপিত খলিশা বা মধুবালা (বৈজ্ঞানিক নাম:Ctenops nobilis) () হচ্ছে Osphronemidae পরিবারের মাছের একটি প্রজাতি। এরা বাংলাদেশ ও ভারতের হ্রদ, পুকুর, নদী, এবং ঝরনার প্রাচুর্যময় উদ্ভিজ্জ এলাকায় বাস করে। এই গণে একটি প্রজাতিই আছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

বর্ণনা
এ মাছের  দৈর্ঘ্য ।

স্বভাব এবং আবাসস্থল

বিস্তৃতি
এই মাছ বাংলাদেশের হাওর ও ভারতের বিভিন্ন অঞ্চলে পাওয়া যায়।

অর্থনৈতিক গুরুত্ব
এ প্রজাতির মাছকে একুরিয়ামে ব্যবসায় কাজে লাগে।

বাস্তুতান্ত্রিক ভুমিকা

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন মাছ হিসাবে চিহ্নিত। এ মাছ সংরক্ষণের জন্য তার আবাসস্থল রক্ষা জরুরি।

মন্তব্য
এই মাছটি ছোট তবে দেখতে সুন্দর। ১০ সেমি পর্যন্ত লম্বা হয়ে থাকে।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

বহিঃসংযোগ

বাংলাদেশের মাছ
ভারতের মাছ
স্বাদু পানির মাছ
ভারতের স্বাদু পানির মাছ
সঞ্জয় গান্ধী জাতীয় উদ্যান

সঞ্জয় গান্ধী জাতীয় উদ্যান (SGNP), পূর্বনাম বোরিবালি জাতীয় উদ্যান, মহারাষ্ট্রের রাজধানী মুম্বাইের উত্তরাংশের উপনগর বোরিবালিতে অবস্থিত একটি বৃহৎ সংরক্ষিত অঞ্চল। এই অঞ্চলটির আয়তন  এবং এর তিন পাশে ভারতের সর্বোচ্চ জনঘনত্ব যুক্ত শহর দ্বারা পরিবেষ্টিত। এই উদ্যানটি ভারতের গুরুত্বপূর্ণ ও বৃহৎ জাতীয় উদ্যানগুলির একটি এবং মহানগরীর পার্শে অবস্থিত হওয়ায় আরও কৌতূহলপূর্ণ; এটি পৃথিবীর অধিকতম পর্যটক প্রবেশ করে এমন পার্কগুলি অন্যতম। 

সমৃদ্ধ প্রাণী ও উদ্ভিদকুল সঞ্জয় গান্ধী জাতীয় উদ্যানে প্রতি বছর প্রায় ২ মিলিয়ন দর্শক জোটাতে সাহায্য করে। তাছাড়াও উদ্যানেই অবস্থিত ২৪০০ বছর পুরনো কানহেরি গুহা উদ্যানের আরও এক পর্যটক আকর্ষণ।

ইতিহাস 

সঞ্জয় গান্ধী জাতীয় উদ্যান প্রায় ৪শতক পিরনো ইতিহাসের ধারক ও বাহক। প্রাচীন  ভারতে সোপারা ও কল্যাণ নামক দুটি প্রধান বন্দর ছিল, যার দ্বারা গ্রীস ও মেসোপটেমিয়ার মতো প্রাচীন সাংস্কৃতিক দেশের সাথে বাণিজ্য চলতো। এই বন্দর দুটির মধ্যস্থ প্রায় ৪৫ কিমি রাস্তার কিছু অংশ বর্তমান উদ্যানটির জঙ্গল ছিল। 

এই উদ্যানে অবস্থিত কানহেরি গুহাটি ৯ম দশক ও ১ম শতকে বুদ্ধ সভ্যতার গুরুত্বপূর্ণ যাত্রা স্থানে পরিণত হয়েছিল।

আগে এই উদ্যনটির নাম ''কৃষ্ণাগিরি জাতীয় উদ্যান ছিল।

তথ্যসূত্র 

মহারাষ্ট্রের জাতীয় উদ্যান
ভারতের সংরক্ষিত এলাকা
ভারতের প্রাচীন স্থান
ভারতের দর্শনীয় স্থান
মুম্বই
মুম্বই উপনগরী জেলা
প্রণয়চাতুর্য

প্রণয়চাতুর্য, খেলাচ্ছলে প্রেমের ভান বা প্রেম প্রেম দুষ্টুমি হল এক ব্যক্তির প্রতি অপর কোন ব্যক্তি কর্তৃক প্রদর্শিত অথবা দুজন ব্যক্তির মাঝে পারস্পরিকভাবে সঙ্ঘটিত একটি মানব আচরণ, যাতে কোন ব্যক্তির প্রতি যৌন ও প্রেমময় আগ্রহ প্রদর্শন করা হয়।  আলাপ, দৈহিক ভাষা (যেমন চোখের ইশারা), অথবা সীমিত শারীরিক সংস্পর্শ এর অন্তর্গত। একে ইংরেজিতে ফ্লার্টিং () বলে। বিভিন্ন সংস্কৃতিতে স্বীকৃত প্রণয়চাতুর্যের মাত্রার বিভিন্নতা দেখা যায়।  অধিকাংশ সংস্কৃতিতেই, প্রকাশ্যভাবে যৌন সুবিধার সুযোগ গ্রহণ করা সামাজিকভাবে অস্বীকৃত, কিন্তু পরোক্ষ বা ইঙ্গিতসূচক সুবিধা গ্রহণকে (যেমন প্রণয়চাতুর্য) প্রায়শই গ্রহণযোগ্যরূপে বিবেচনা করা হয়। অন্যদিকে, কিছু লোক শুধুমাত্র নিছক আনন্দ নেবার জন্যই খেলাচ্ছলে প্রণয়চাতুর্যের প্রয়োগ করে থাকেন।

তথ্যসূত্র

বহিঃসংযোগ
FlirtDictionary The largest database of pick-up lines. Shared and voted on by the community.
SIRC Guide to Flirting 
Nonverbal Courtship Patterns In Women: Context and Consequences
Psychology Today - Flirting Fascination –Reviews several studies on flirting

প্রেম
মানব যৌনতা
মানব যোগাযোগ
যৌন আকর্ষণ
ভালোবাসার দর্শন
আব্বাস ইবনুল ওয়ালিদ

আব্বাস ইবনুল ওয়ালিদ ছিলেন একজন উমাইয়া আরব শাহজাদা ও সেনাপতি। তিনি খলিফা প্রথম আল-ওয়ালিদের পুত্র। তিনি আরব-বাইজেন্টাইন যুদ্ধের সময় একজন পরিচিত সামরিক নেতা। ৭৪০ এর দশকের মধ্যভাগে তিনি গৃহযুদ্ধের সাথে জড়িয়ে যান এবং বন্দী হন। ৭৫০ সালে বন্দী অবস্থায় তিনি মৃত্যুবরণ করেন।

জীবনী 
আব্বাস ছিলেন খলিফা প্রথম আল-ওয়ালিদের পুত্র। তার শৈশব সম্পর্কে বেশি কিছু জানা যায় না। আরব ও বাইজেন্টাইন সূত্রে তার কর্মজীবনের বিস্তারিত বর্ণনার ক্ষেত্রে ভিন্ন রকম মত পাওয়া যায়। ৭০৭ সালে তিয়ানার গুরুত্বপূর্ণ বাইজেন্টাইন দুর্গ অভিযানের সময় তিনি অংশ নিয়েছিলেন। এতে তিনি তার চাচা মাসলামা ইবনে আবদুল মালিকের পাশাপাশি আরব বাহিনীকে নেতৃত্ব দিয়েছেন। ৭০৭-৭০৮ এর শীতকালব্যপী শহরে দীর্ঘ অবরোধ করা হয়। বসন্তে বাইজেন্টাইনদের প্রেরিত অতিরিক্ত সেনাদল পরাজিত হওয়ার পর শহর আত্মসমর্পণ করে। যুদ্ধে আরবদেরকে পরাজয়ের মুখ থেকে ফিরে বিজয়ী হওয়ার ক্ষেত্রে আব্বাসের গুরুত্বপূর্ণ ভূমিকা রয়েছে এমনটা আরব লেখকরা লিখেছেন।

এই বছরগুলিতে বাইজেন্টাইন এশিয়া মাইনরে পরিচালিত বার্ষিক অভিযানগুলির প্রায় সবকয়টিতে আব্বাস অংশ নিয়েছেন। তার সবচেয়ে উল্লেখযোগ্য অভিযান ছিল ৭১২ সালে কিলিকিয়ার সেবাস্ট ও ৭১৩ সালে পিসিডিয়ার এন্টিওক অধিকার, ৭২১ সালে পাফলাগোনিয়া অভিযান এবং ৭২২/৭২৩ সালের সিজা দুর্গ অধিকারের অভিযান। পাফলাগোনিয়া অভিযানে তিনি প্রায় ২০,০০০ জনকে বন্দী করেন বলা হয়ে থাকে। ইতোমধ্যে ৭২০ সালে তার চাচা মাসলামার সাথে তিনি ইরাকের গভর্নর ইয়াজিদ ইবনুল মুহাল্লাবের বিদ্রোহ দমনে অংশ নিয়েছেন।

দ্বিতীয় আল-ওয়ালিদের শাসনামলের প্রথম দিকে আব্বাস খলিফার বিরোধিতা করতে অনিচ্চুক ছিলেন। তবে পরবর্তীতে দ্বিতীয় আল-ওয়ালিদের বিরুদ্ধে অভ্যুত্থানে অংশ নেন। এতে ওয়ালিদ অপসারিত হন এবং আব্বাসের ভাই তৃতীয় ইয়াজিদ খলিফা হন। ইয়াজিদ ও তার উত্তরসূরি ইবরাহিম ইবনুল ওয়ালিদ উভয়েই দীর্ঘসময় সিংহাসনে ছিলেন না। দ্বিতীয় মারওয়ান খলিফা হওয়ার পর আব্বাসকে বন্দী করে হারানের কারাগারে আটক করা হয়। এখানে ৭৫০ সালে তিনি রোগাক্রান্ত হয়ে মারা যান।

আনজার প্রতিষ্ঠা 

বিকা উপত্যকায় আনজার শহর প্রতিষ্ঠার সাথে সাধারণত প্রথম আল-ওয়ালিদকে সম্পর্কিত করা হলেও থিওফানস দ্য কনফেসারসহ অন্যান্য সূত্র অনুযায়ী আব্বাস ৭১৪ সালের হেমন্তে শহরটি প্রতিষ্ঠা করেন। এশিয়া মাইনরের গ্রিক শ্রমিকদেরকে একাজে নিয়োজিত করা হয়। এছাড়াও নেস্টরিয়ান ও কপ্টিক কর্মী ও কারিগরদেরকে নিয়োগ দেয়া হয়েছিল। ৭১৫ সালের শীতে কাজ বন্ধ হয়ে যায় এবং বসন্তে পুনরায় কাজ শুরু হয়। আনজারে একটি জামে মসজিদ ও একটি সরকারি আবাসস্থল (দার আল-ইমারা) নির্মিত হয়। প্রাচীন বালবিক শহরের সাথে নৈকট্যের কারণে এই শহর বিকা অঞ্চলের বিকল্প প্রশাসনিক কেন্দ্র হয়ে উঠে। কিন্তু ৭১৫ সালে প্রথম আল-ওয়ালিদ মারা যাওয়ার পর নতুন খলিফারা আব্বাসের প্রতি অণুকূল না হওয়ায় শহরে আব্বাসের পৃষ্ঠপোষকতা বজায় থাকেনি এবং শহরের ভবিষ্যত নির্মাণ কাজ সম্পন্ন করা সম্ভব হয়নি।

তথ্যসূত্র

উৎস 

 
 
 
 

৭ম শতাব্দীতে জন্ম
৭৫০-এ মৃত্যু
উমাইয়া রাজবংশ
উমাইয়া সেনাপতি
আরব সেনাপতি
আরব-বাইজেন্টাইন যুদ্ধের উমাইয়া ব্যক্তি
রোগাক্রান্ত হয়ে মৃত্যু
শহরের প্রতিষ্ঠাতা
বন্দী অবস্থায় মৃত
৮ম শতাব্দীর আরব ব্যক্তি
নগর প্রতিষ্ঠাতা
কারা হেফাজতে মারা যাওয়া ব্যক্তি
যৌন বিজ্ঞান

যৌনবিজ্ঞান বা যৌনবিদ্যা  হল মানব যৌনতার উপর বৈজ্ঞানিক গবেষণা ও অধ্যয়ন, যার অন্তর্ভুক্ত হল মানব যৌন আগ্রহ, মানব যৌন আচরণ এবং কার্যপ্রণালী। যৌনবিজ্ঞান পরিভাষাটি যৌনতার অবৈজ্ঞানিক গবেষণার সঙ্গে সম্পর্কিত নয়, যেমন রাষ্ট্রবিজ্ঞান অথবা সামাজিক সমালোচনা।

যৌনবিজ্ঞানীগণ জীববিজ্ঞান, চিকিৎসা বিজ্ঞান, মনোবিজ্ঞান, রোগ নির্ণয় বিজ্ঞান  এবং অপরাধবিজ্ঞানের মত বেশ কিছু একাডেমিক ক্ষেত্র হতে গবেষণামূলক সরঞ্জাম প্রয়োগ করে থাকেন। যৌনবিজ্ঞানের প্রধান বিষয়গুলো হল যৌন পরিবর্ধন, (বয়ঃসন্ধি), যৌন অভিমুখিতা ও লিঙ্গ পরিচয়, যৌন সম্পর্ক ও যৌন কর্মকাণ্ড, যৌনবিকৃতি ও সমজাতীয় যৌন আগ্রহ, এবং বিশেষ বিশেষ দলগুলোর যৌনতা, যেমন শিশু যৌনতা, কিশোর যৌনতা, বার্ধক্য যৌনতা এবং প্রতিবন্ধী যৌনতা। যৌন অক্ষমতা ও বৈকল্যের যৌনবৈজ্ঞানিক গবেষণাগুলোর মধ্যে লিঙ্গত্থান অক্ষমতা, রাগমোচন অক্ষমতা এবং শিশুকামিতাও হল অন্যতম প্রধান ক্ষেত্র। এছাড়াও এই ক্ষেত্রটিতে রোগীদের সাথে তাদের বিভিন্ন সমস্যা নিয়ে আলোচনা করার জন্য বিশেষ থেরাপিউটিক কর্মী (যেমন পিএলআইএসএসআইটি মডেল) নিয়োগ দিয়ে থাকে।

আরও দেখুন
 যৌনতার দর্শন
 যৌনশিক্ষা
 যৌনভীতি

তথ্যসূত্র

বহিঃসংযোগ
 
 International Society for Sexual Medicine
 Archive for Sexology

 
মানব যৌনতা
যৌনবাহিত রোগ ও সংক্রমণ
যৌনবিদ্যা
লল

লল () বা এলওএল হলো laugh out loud অথবা '"lots of laugh"'-এর সংক্ষিপ্ত রূপ। এটি হলো একটি ইন্টারনেট অপভাষা, বাংলায় বলতে গেলে এর মানে দাঁড়ায় - উচ্চ শব্দে হাসা। শব্দটি ইউজনেটে (Usenet) সর্বপ্রথম ব্যবহৃত হলেও পরবর্তী সময়ে ইন্টারনেট সামাজিক মাধ্যমগুলো ছাড়াও সামনা সামনি যোগাযোগেও এর ব্যবহার উল্লেখযোগ্য হারে বেড়ে যায়।

সাধারণত খুব হাস্যকর বা মজার কোনো কিছু দেখলে বা শুনলে প্রতিক্রিয়া ব্যক্ত করতে মানুষ "লোল / lol" বলে। সেই লোল উচ্চারণের বিকৃতি ঘটার ফলে বাংলা উচ্চারণটি ধীরে ধীরে পরিবর্তিত হয়ে '"লল"-এর রূপ ধারণ করেছে।

লল মূলত একটি "ইন্টারনেট অপভাষা" হলেও বাংলায় এই শব্দটি শুধু ইন্টারনেটেই নয়, সাধারণ বাক্যালাপেও ব্যবহৃত হয়ে থাকে। ফলে এর প্রচার, প্রসার ও ব্যবহার বেড়েই চলেছে।

অনেকেই অর্থ না বুঝেই শব্দটি ব্যবহার করে থাকেন শুধুমাত্র সামাজিকতা রক্ষার্থে। সেসব ক্ষেত্রে অনেক অপপ্রয়োগও দেখা যায়। যেসব কথায় উচ্চহাসি অবাঞ্ছনীয়, সেসবে "লল" বা "লোল"'' বলা এই শব্দটির অপপ্রয়োগ করার মতই।

'"লল"' বলতে বাংলায় শুধু হাস্যকর ছাড়াও আরেকটি অর্থও প্রকাশ করা হয়। তা হল- তাচ্ছিল্যকর বা নিম্নমানের। কোনো ক্ষেত্রে যেসব ছেলেরা মেয়েদের দিকে কুনজরে তাকায়, তাদেরও "লল" বলা হয়; এক্ষেত্রে শব্দটি ছ্যাঁচড়া''' অর্থে ব্যবহৃত।

তথ্যসূত্র

অপশব্দ
ইন্টারনেট অপশব্দ
২০১০-এর দশকের অপশব্দ
মহারাষ্ট্র ভূষণ পুরস্কার

মহারাষ্ট্র ভূষণ ভারতের মহারাষ্ট্র সরকার প্রদত্ত সর্বোচ্চ বেসামরিক সম্মান যা প্রতি বছর নির্ধারিত দিনে মহারাষ্ট্রের বিশিষ্ট নাগরিকদের প্রদান করা হয়।

১৯৯৫ সালে শিবসেনা-বিজেপির জোট সরকার মহারাষ্ট্রে ক্ষমতায় আসার পর, এই পুরস্কারটি প্রতিবছর মহারাষ্ট্রের বিশিষ্ট ব্যক্তিগণকে মান্যতা ও সম্মান দিতে পুরস্কারটির প্রদান করার প্রস্তাব উপস্থাপন করা হয়। তার পরেরবছর ১৯৯৬ সালে মহারাষ্ট্র ভূষণ পুরস্কারটি প্রথম প্রদান করা হয়।

এটি প্রাথমিকভাবে সাহিত্য , শিল্প, খেলাধুলা, এবং বিজ্ঞানের মতো বিভিন্ন ক্ষেত্রে যারা অবদান রাখেন তাঁদেট প্রত্যেক বছরে এই পুরস্কারে ভূষিত করা হয়। পরবর্তীতে সমাজকর্ম, সাংবাদিকতা, এবং জনপ্রশাসন এবং স্বাস্থ্য পরিষেবা ইত্যদি ক্ষেত্রগুলিও এর অন্তর্ভুক্ত করা হয়েছে। পুরস্কার তাদের প্রদান করা হয় যারা তার নিজ ক্ষেত্রে অসামান্য কৃতিত্বের অধিকারী।

পুরস্কার ও নির্বাচন
বর্তমান সময়ে, একটি অভিজ্ঞান ও মানপত্র এবং নগদ  ১০ লাখ টাকা, সম্মান হিসেবে প্রদান করা হয়। মহারাষ্ট্র সরকারের নিযুক্ত একটি কমিটি বিজয়ীদে নির্বাচন করে।

আয়োজন 
মহারাষ্ট্র ভূষণ পুরস্কার প্রাপকদের তালিকা নিম্নরূপঃ

তথ্যসূত্র

আরও দেখুন 
বঙ্গ বিভূষণ পুরস্কার

মহারাষ্ট্র ভূষণ পুরস্কার প্রাপক
মহারাষ্ট্রের বেসামরিক পুরস্কার ও সম্মাননা
মহারাষ্ট্র সরকার

মহারাষ্ট্র সরকার বা মহারাষ্ট্র রাজ্য শাসন পশ্চিম ভারতীয় রাজ্য  মহারাষ্ট্রের স্থানীয় সরকার। ভারতের অন্যসব সরকারের মতো এখানেও বিধানসভার সদস্যগণ পাঁচ বছরের জন্য নির্বাচিত হন। মহারাষ্ট্র সরকার সর্বমোট ২৮৮টি বিধনসভা আসন নিয়ে গঠিত। মহারাষ্ট্রর সরকার একটি দ্বিকাক্ষিক সরকার যথাঃ বিধানসভা ও বিধান পরিষদ।সংসদীয় ব্যবস্থায় যদি হয়, সরকারি দলের, জোট বা সমাবেশ সদস্যদের যারা ​​সংখ্যাগরিষ্ঠ কমান্ডের গ্রুপ দ্বারা গঠিত হয়। সংখ্যাগরিষ্ঠ দলের নেতাদের মধ্যে থেকে মুখ্যমন্ত্রী নির্বাচিত হয়।

মন্ত্রী পরিষদ 
৬ ডিসেম্বর ২০১৪ অনুযায়ী, মহারাষ্ট্র সরকারে ১৮ জন ক্যাবিনেট মন্ত্রী ও ১২ জন রাজ্য মন্ত্রী আছে।

ক্যাবিনেট মন্ত্রী

রাজ্য মন্ত্রী

তথ্যসূত্র 

মুম্বই
মুম্বাইতে সদরদপ্তর
মহারাষ্ট্র সরকার
পেদ্রো আমেরিকো

পেদ্রো আমেরিকো দ্য ফিগুইরেদো ই মেলো (; জন্ম: ২৯ এপ্রিল, ১৮৪৩ - মৃত্যু: ৭ অক্টোবর, ১৯০৫) তৎকালীন ব্রাজিল সাম্রাজ্যের আরেইয়া এলাকায় জন্মগ্রহণকারী ও সর্বাপেক্ষা প্রাতিষ্ঠানিক জ্ঞানের অধিকারী ব্রাজিলীয় চিত্রকর ছিলেন। এছাড়াও পেদ্রো আমেরিকো লেখক ও শিক্ষক ছিলেন।

প্রারম্ভিক জীবন 
১৮৫৪ সালে রিও দি জানেরিওতে স্থানান্তরিত হন। বৃত্তি নিয়ে সেখানে তিনি একাডেমিয়া ইম্পেরিয়াল ডি বেলাস আর্তেসে (ইম্পেরিয়াল একাডেমি অব ফাইন আর্টস) ভর্তি হন। আরও পড়াশোনার জন্যে তিনি ইউরোপে পাড়ি জমান। প্যারিসের একোল দে বোজার-আর্টসে জ্যঁ-অগাস্তে-ডমিনিক ইংগ্রেস, হিপ্পোলাইত ফ্লান্দারিন ও কার্ল-হোরেস ভার্নেটের ছাত্র ছিলেন তিনি। তার চিত্রকর্মের জন্য সেখানে তিনি তাদের প্রশংসা কুড়ান। ১৮৬৮ সালে ব্রাসেলস বিশ্ববিদ্যালয় থেকে বিজ্ঞানে ডক্টরেট ডিগ্রী লাভ করেন।

কর্মজীবন 
ব্রাজিলে ফিরে তিনি তার জনপ্রিয়তম চিত্রকর্মের অন্যতম অঙ্কন করেন। ইন্ডিপেন্ডেন্স অর ডেথ! শিরোনামে তার ঐ চিত্রকর্মটি প্রিন্স পিটার কর্তৃক পর্তুগাল থেকে দেশের স্বাধীনতা ঘোষণার সময়কালীন ছিল। এ চিত্রকর্মটি ব্রাজিলে কয়েক দশক ধরে এলিমেন্টারি স্কুলে ইতিহাসের বইয়ের প্রচ্ছদে স্থান পেয়েছে।

ইতালির ফ্লোরেন্সেই তিনি অধিকাংশ সময় অবস্থান করেন। কিন্তু নিয়মিতভাবে রিও ডি জানেরিওতে গমন করতেন। সেখানে তিনি লেকচারার হিসেবে কাজ করতেন ও শিল্পকলার ইতিহাসবিদের ভূমিকায় অবতীর্ণ হতেন।

ব্যক্তিগত জীবন 
ম্যানুয়েল দ্য আরাউজো পোর্তো-আলেগ্রে নামীয় কূটনীতিবিদ ও চিত্রকরের কন্যা কার্লোতা দে আরাউজো'র সাথে পরিণয়সূত্রে আবদ্ধ হন। তাদের সংসারে সন্তান ছিল।

নাইটহুড খেতাবপ্রাপ্ত জার্মান ক্রাউনের অধিকারী ছিলেন তিনি। এছাড়াও, গ্রেট নাইট অব দি অর্ডার অব দ্য হলি সেপালচ্রে পদবী ধারণ করেছেন। ১৮৮৯ সালে ব্রাজিল প্রজাতন্ত্র গঠনকালীন তিনি জাতীয় আইনসভায় ডেপুটি হিসেবে নির্বাচিত হন।

তথ্যসূত্র 

Pedro Américo. Encyclopaedia Itaú Cultural.

আরও দেখুন 
 রোজা চাসেল
 মাতাইল্দ ইউসল
 বানোস দে আগুয়া সান্তা‎‎
 সেসিলিয়া হিদাল্গো তাপিয়া‎‎

চিত্রমালা 

ব্রাজিলীয় আবেগধর্মী চিত্রকর
১৮৪৩-এ জন্ম
১৯০৫-এ মৃত্যু
শিক্ষাক্রমিক শিল্পকলা
১৯শ শতাব্দীর ব্রাজিলীয়
ডেপুটি চেম্বারের (ব্রাজিল) সদস্য
পারাইবার ব্যক্তিত্ব
ইকোল দেস বিউক্স-আর্টসের প্রাক্তন শিক্ষার্থী
১৯শ শতাব্দীর ব্রাজিলীয় চিত্রকর
নাইটস অব দ্য হলি সেপালচ্রে
বাবাসাহেব পুরন্দরে

বলবন্ত মোরেশ্বর পুরন্দরে () একজন বিখ্যাত মারাঠি সাহিত্যিক ও ইতিহাসবিদ। তিনি হিন্দু ধর্মের মান্যতা অনুযায়ী একটি পবিত্র দিন নাগ পঞ্চমীর দিন ২৯ জুলাই, ১৯২২ সালে পুণেতে জন্মগ্রহণ করেন।

ব্যক্তিগত জীবন 
বলবন্ত মোরেশ্বর পুরন্দরে যিনি বাবাসহেব পুরন্দরে নামে বেশি পরিচিত। তিনি ১৯২২ সালে পুণে জেলার সাসওয়ার নামক একটি গ্রামে জন্ম গ্রহণ করেন।

কর্মজীবন 
বাবাসাহেব পুরন্দরে তার প্রথম লেখা থিঙ্গয়্যা নামক একটি বই যেটি ছত্রপতি শিবাজীর প্রাথমিক জীবনের উপর ভিত্তি করে লিখিত। তারপর তিনি একএকে আরও অনেক বই লেখেন। কিন্তু তিনি জনপ্রিয়তা পান জনতা রাজা নাটক,  শিবাজী ও বিভিন্ন পেশওয়াদের জীবনী বা তার উপর ভিত্তি করে লেখা বিভিন্ন বই লিখার ফলে।

সংগ্রামী জীবন 
১৯৪৭ সালে ভারতের স্বাধীনতা প্রাপ্তির পরও পর্তুগিজরা গোয়া, চন্দননগর ও দাদরা ও নগর হাভেলি ইত্যাদি ভারতের অংশগুলি তারা ছাড়তে চায়নি। এর জন্য দাদরা ও নগর হাবেলীতে সুধির ফড়কের নেতৃত্বে বাবাসাহেব ও আরও অন্যান্যর আন্দোলন করেছিলেন।

পুরস্কার ও সম্মান 
বাবাসাহেব পুরন্দরে তার জীবনে কয়েকটি পুরস্কার দ্বারা সম্মানিত হন, সে সবের মধ্যে মধ্যপ্রদেশ সরকার প্রদত্ত কালিদাস সম্মান এবং মহারাষ্ট্র সরকার প্রদত্ত মহারাষ্ট্র ভূষণ পুরস্কার অন্যতম।

তথ্যসূত্র 

১৯২২-এ জন্ম

মারাঠি সাহিত্যিক
মারাঠি ব্যক্তি
১৯২২-এ জন্ম
২০২১-এ মৃত্যু
২০শ শতাব্দীর ভারতীয় ইতিহাসবিদ
ভারতের ইতিহাসবিদ
মারাঠি ভাষার লেখক
শিল্পকলায় পদ্মবিভূষণ প্রাপক
মহারাষ্ট্রের লেখক
ভারতে নিউমোনিয়ায় মৃত্যু
ফাইটার (২০১১-এর চলচ্চিত্র)

ফাইটার (অর্থ: যোদ্ধা) হল রবি কিনাগী পরিচালিত জিৎ ও শ্রাবন্তী অভিনীত অ্যাকশনধর্মী ভারতীয় বাংলা চলচ্চিত্র যা ৭ জানুয়ারি ২০১১ সালে মুক্তি পায়। এই চলচ্চিত্রটি প্রযোজিত হয় এস.কে মুভিজ এর পোস্টারে এবং সঙ্গীত পরিচালনা করেন ইন্দ্রদীপ দাশগুপ্ত। এই চলচ্চিত্রটি বক্স অফিসে খুব সাড়া ফেলে দেয়। এই চলচ্চিত্রটি ২০০৭ সালে মুক্তিপ্রাপ্ত  তামিল চলচ্চিত্র  "লাক্ষায়াম" এর পুনঃনির্মাণ।

অভিনয়ে
 জিৎ - সূর্য 
 শ্রাবন্তী চট্টোপাধ্যায় - ইন্দু
 লকেট চট্টোপাধ্যায় - এ.সি.পি বোসের স্ত্রী
 ফেরদৌস আহমেদ - এ.সি.পি বোস
 বিপ্লব চ্যাটার্জি - দুর্নীতিবাজ ডি.আই.জি 
 আশিষ বিদ্যার্থী - ডি.আই.জি 
 বিশ্বজিৎ চক্রবর্তী - সূর্যের বাবা
 জয় বদলানি 
 ভরত কল - সেকশন শঙ্কর
 সুমিত গাঙ্গুলী
 মৌসুমী সাহা 
 বিশ্বনাথ বসু - আইসক্রিমওয়ালা

সঙ্গীত

তথ্যসূত্র

বহিঃসংযোগ
 

২০১১-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
রবি কিনাগী পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
তেলুগু চলচ্চিত্রের বাংলা পুনর্নির্মাণ
ভারতীয় মারপিটধর্মী চলচ্চিত্র
বাংলা ভাষার ভারতীয় চলচ্চিত্র
ইন্দ্রদীপ দাশগুপ্ত সুরারোপিত চলচ্চিত্র
২০১১-এর অ্যাকশন চলচ্চিত্র
মাওলাইনং

মাওলাইনং হলো ভারতের মেঘালয় রাজ্যের পূর্ব খাসি পাহাড় জেলায় অবস্থিত একট গ্রাম। এটি মাতৃতান্ত্রিক সমাজ ব্যবস্থা এবং “এশিয়া মহাদেশের সবচেয়ে পরিষ্কার-পরিচ্ছন্ন গ্রাম” হিসেবে পরিচিত।

এই গ্রামটি পাইনুর্সলা সমষ্টি উন্নয়ন ব্লক এবং পাইনুর্সলা বিধানসভার অন্তর্গত।

ভৌগোলিক সীমারেখা

মাওলাইনং শিলং থেকে ভারত-বাংলাদেশ সীমান্ত বরাবর ৯০ কি.মি দূরত্বে অবস্থিত। "বরাক উপত্যকার প্রবেশদ্বার" হিসেবে পরিচিত কালাইন, মাওলাইনং থেকে ১৮৭ কি.মি দূরে অবস্থিত।

জনসংখ্যা

২০১৫ সালের পরিসংখ্যান অনুযায়ী এই গ্রামের মোট জনসংখ্যা ৫০০জন।

২০১৪ সালের পরিসংখ্যান অনুযায়ী মাওলাইনং এ পরিবার আছে ৯৫ টি। স্বাক্ষরতার হার ৯০% ।  এই গ্রামের লোকেদের উর্পাজনের প্রধান উৎস হচ্ছে কৃষিকাজ, এবং সুপারি তাদের প্রধান ফসল/শস্য ৷   এই গ্রামে দলবদ্ধ হয়ে খাসিয়া সম্প্রদায়ের লোকেরা বসবাস করে।

মাতৃপ্রধান সমাজ 
খাসিয়া সম্প্রদায়ের বংশপরম্পরা অনুযায়ী, মাওলাইনং সমাজে পরিবারের জ্যেষ্ঠ কন্যা মায়ের সকল সহায়-সম্পত্তির উত্তরাধিকারী এবং জন্মসূত্রে সন্তান মায়ের উপাধি লাভ করে।<ref> Where women of India rule the roost and men demand gender equality"'The Guardian. January 18th 2011. Retrieved on June 6, 2015.</ref>

পরিষ্কার পরিচ্ছন্নতা
পরিষ্কার পরিচ্ছন্নতার জন্যে মাওলাইনং গ্রাম পৃথিবী বিখ্যাত। নির্দিষ্ট দূরত্ব পর পর বাঁশের তৈরি ডাষ্টবিনে ময়লাসামগ্রী জমা করা হয়, এবং তা থেকে জৈবসার প্রস্তুত করা হয়। ভ্রমণ বিষয়ক ম্যাগাজিন  ডিসকভারি ইন্ডিয়া'' ২০০৩ সালে এই গ্রামকে এশিয়ার সব থেকে পরিষ্কার এবং ২০০৫ সালে ভারতের সব থেকে পরিষ্কার গ্রাম হিসেবে ঘোষণা করে। এই গ্রামকে মৌসুনিপ কিছু’র প্রামাণ্যচিত্রে এশিয়ার সব থেকে পরিষ্কার গ্রাম বলে অভিহিত করা হয়েছে।

তথ্যসূত্র

পূর্ব খাসি পাহাড় জেলার গ্রাম